Príloha č. 1 súťažných podkladov

**Opis predmetu zákazky**

1. Názov predmetu zákazky: **„Náhradné diely – trolejbusy II“**
2. Celková predpokladaná hodnota: **3 467 692,00** EUR bez DPH
3. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia.

## **Opis predmetu zákazky – Náhradné diely -trolejbusy II**

1. DNS bude slúžiť na zadávanie zákaziek na dodanie náhradných dielov pre trolejbusy pre zabezpečenie prevádzky trolejbusov. Náhradné diely na typy trolejbusov: **Škoda 14Tr, 15Tr, 30Tr, 30TrDG, 31Tr, 27Tr, 24M, TNS12**
2. Tento DNS je zriadený pre potreby verejného obstarávateľa a zákazky v ňom bude zadávať iba verejný obstarávateľ.
3. Predmet zákazky je podľa nomenklatúry Spoločného slovníka obstarávania (CPV) vymedzený najmä v rozsahu nasledovných CPV kódov:

Hlavný predmet: **34913000-0 Rôzne náhradné diely**

1. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky.
2. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS. Tovary budú dodávané v rozsahu a v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
3. Výzva na predkladanie ponúk v rámci zadávania konkrétnej zákazky obsahuje druh, množstvo tovarov, lehotu dodania a miesta dodania kde sa budú tovary dodávať, prípadne ďalšie informácie.
4. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie odborných certifikátov, oprávnení na vykonávanie štátom regulovaných živností, prípadne iných nevyhnutných dokladov potrebných na to, aby sa obstarávateľská organizácia uistila, že predmet zákazky bude dodaný v požadovanej kvalite v súlade s platnými právnymi predpismi.
5. S tovarom sa požaduje zabezpečiť aj tieto súvisiace služby:

* dodanie tovaru do miesta dodania, a
* vyloženie tovaru v mieste dodania.

1. Dodávaný tovar musia byť nové, nepoužívané, nepoškodené a v neporušených obaloch zabalené náhradné diely, ktoré: (i) vyrába výrobca vozidiel, (ii) vyrába subdodávateľ – výrobca náhradných dielov a dodáva ich výrobcovi vozidiel, alebo (iii) vyrába výrobca náhradných dielov podľa špecifikácií a výrobných noriem dodaných výrobcom vozidla. Na požiadanie obstarávateľskej organizácie je predávajúci povinný preukázať, že dodávaný tovar spĺňa požiadavky na technické vlastnosti tovaru podľa predchádzajúcej vety vyššie.
2. Tovar môže byť recyklovaný, repasovaný, renovovaný len v prípadoch, ak je táto možnosť uvedená priamo v samotnej výzve na predkladanie ponúk.
3. Obstarávateľská organizácia má právo v prípade pochybností si vyžiadať od predávajúceho vzorku ktorejkoľvek časti zákazky na otestovanie funkčnosti a prevádzkyschopnosti, čo je predávajúci povinný poskytnúť do 5 (päť) pracovných dní od doručenia výzvy obstarávateľskej organizácie.

**Osobitné podmienky:**

* Žiadame nové originálne náhradné diely vyrobené výrobcom vozidiel alebo tiež dodávateľmi výrobcu/ EQ diely rovnocenné originálu, vyrobené akýmkoľvek podnikom ktorý preukáže, že kvalita náhradných dielov zodpovedá kvalite dielov použitých pri montáži vozidla. Rovnocenné náhradné diely budú akceptované len ak sú homologované alebo im bolo vystavené osvedčenie o rovnocennosti s originálnym náhradným dielom